Pavitra Lokesh: ಪವಿತ್ರಾ ಲೋಕೇಶ್ಗೆ ಬಿಗ್ ಶಾಕ್, ಅವಕಾಶ ಕಳೆದುಕೊಳ್ತಾರಾ ಬಹುಭಾಷಾ ನಟಿ? ನರೇಶ್ ಮತ್ತು ಪವಿತ್ರಾ ಲೋಕೇಶ್ ಪ್ರಕರಣವು ದಿನಕ್ಕೊಂದು ತಿರುವು ಪಡೆದುಕೊಳ್ಳುತ್ತಿದೆ. ಇವರಿಬ್ಬರ ನಾಲ್ಕನೇ ಮದುವೆ ಸುದ್ದಿ ಬರುತ್ತಿರುವಾಗಲೇ ಒಂದೇ ಹೋಟೆಲ್ ರೂಮಿನಲ್ಲಿ ಇಬ್ಬರು ಸಿಕ್ಕಿಬಿದ್ದಿರುವುದು ಇದೀಗ ಹಾಟ್ ಟಾಪಿಕ್ ಆಗಿಬಿಟ್ಟಿದೆ. ನಟ ಸುಚೇಂದ್ರ ಪ್ರಸಾದ್ ಕೂಡ ಈ ವಿಚಾರವಾಗಿ ಪ್ರತಿಕ್ರಿಯಿಸಿದ್ದಾರೆ. ಇದರ ನಡುವೆ ಈ ಪ್ರಕರಣದಲ್ಲಿ ಪವಿತ್ರಾ ಲೋಕೇಶ್, ನರೇಶ್ ಮತ್ತು ರಮ್ಯಾ ಸಾಲು ಸಾಲು ಪ್ರತಿಕ್ರಯೆಗಳನ್ನು ನೀಡುತ್ತಿದ್ದು, ಈ ಪ್ರಕರಣ ಎಲ್ಲಿಗೆ ಹೋಗಿ ನಿಲ್ಲುತ್ತದೆಯೋ ಎಂದು ಕಾದು ನೋಡಬೇಕಿದೆ. ನರೇಶ್ ಮತ್ತು ಪವಿತ್ರಾ ಲೋಕೇಶ್ ಅಫೇರ್ ಬಗ್ಗೆ ಟಾಲಿವುಡ್ನ ಹಲವರು ವಿಭಿನ್ನ ರೀತಿಯಲ್ಲಿ ಮಾತನಾಡುತ್ತಿದ್ದಾರೆ. ಈ ಪ್ರಕ್ರಿಯೆಯಲ್ಲಿ ಪವಿತ್ರಾ ಲೋಕೇಶ್ ಗೆ ಬಿಗ್ ಶಾಕ್ ಒಂದು ಎದುರಾಗಿದೆ. ಕನ್ನಡ ಸೇರಿದಂತೆ ಅನೇಕ ಸಿನಿಮಾಗಳಲ್ಲಿ ನಟಿಸಿರುವ ಪವಿತ್ರಾ ಲೋಕೇಶ್ ಖ್ಯಾತ ಸ್ಟಾರ್ ಹೀರೋಗಳ ತಾಯಿಯಾಗಿ ನಟಿಸಿದ್ದರು. ಆದರೆ ಪವಿತ್ರಾ ಲೋಕೇಶ್ ವಿಚಾರವಾಗಿ ಹಲವು ನಿರ್ಮಾಪಕರು ನಿರ್ಣಾಯಕ ನಿರ್ಧಾರ ತೆಗೆದುಕೊಂಡಿದ್ದಾರೆ ಎಂದು ತಿಳಿದುಬಂದಿದೆ. ಸದ್ಯ ಪವಿತ್ರಾ ಲೋಕೇಶ್ ಅವರ ಪ್ರಕರಣದಿಂದಾಗಿ, ಅವರು ತಾಯಿಯ ಪಾತ್ರವನ್ನು ಮಾಡುವುದು ಸರಿಯಲ್ಲ ಎಂದು ನಿರ್ಮಾಪಕರು ಭಾವಿಸಿದ್ದಾರೆಂದು ತೋರುತ್ತದೆ. ಇದರೊಂದಿಗೆ ಆಕೆಗೆ ಎರಡು ದೊಡ್ಡ ಚಿತ್ರಗಳ ಆಫರ್ಗಳು ಕೈತಪ್ಪಿವೆ ಎಂಬ ವರದಿಗಳಿವೆ. ಪವಿತ್ರಾ ಲೋಕೇಶ್ ತೆಲುಗು ನಟಿಯಾಗಿ ಒಳ್ಳೆ ಹೆಸರು ಗಳಿಸಿದ್ದರು. ಹಾಗಾಗಿಯೇ ಇಲ್ಲಿ ಅವಕಾಶಗಳು ಸಾಲುಗಟ್ಟಿ ನಿಂತಿವೆ. ಮತ್ತು ಅವರು ತಾಯಿಯ ಪಾತ್ರಗಳಿಮದ ಹೆಚ್ಚು ಖ್ಯಾತ ಗಳಿಸಿದ್ದರು. ಹಿರಿಯ ಚಿತ್ರನಟ ನರೇಶ್, ನಟಿ ಪವಿತ್ರಾ ಲೋಕೇಶ್ ಹಾಗೂ ನರೇಶ್ ಅವರ ಮೂರನೇ ಪತ್ನಿ ರಮ್ಯಾ ರಘುಪತಿ ನಡುವಿನ ಜಗಳ ಚಿತ್ರರಂಗದಲ್ಲಿ ಸಂಚಲನ ಮೂಡಿಸಿದೆ. ಭಾನುವಾರ ಮೈಸೂರಿನ ಹೊಟೇಲ್ನಲ್ಲಿ ನರೇಶ್ ಮತ್ತು ಪವಿತ್ರಾ ಒಂದೇ ಹೋಟೇಲ್ನಲ್ಲಿ ಇದ್ದಿದ್ದು, ಮತ್ತಷ್ಟು ಸುದ್ದಿಯಾಗಿತ್ತು. ಈ ಘಟನೆ ಬಳಿಕ ಪವಿತ್ರಾ ಕೂಡ ವಿಡಿಯೋ ಪೋಸ್ಟ್ ಮಾಡಿದ್ದಾರೆ. ತನ್ನನ್ನು ಕೆಟ್ಟವರನ್ನಾಗಿಸಲು ರಮ್ಯಾ ಇಷ್ಟೆಲ್ಲಾ ಮಾಡುತ್ತಿದ್ದಾಳೆ ಎಂದು ಹೇಳಿದ್ದಾರೆ.